રાજકોટ તાલુકા પંચાયતના સભ્ય હરદેવસિંહ જાડેજાની ૧૧૨ મુજબ ટીડીઓને સામાન્યસભા બોલાવવા પ્રમુખને દરખાસ્ત કરવા અથવા તો ટીડીઓ સમક્ષ હુકમ સાથે રજૂઆત કરવા ગયા હતા ત્યારે ત્યાં હાજર તાલુકા પંચાયત પ્રમુખના પતિ લધુભાએ હુમલો કરતા પૂર્વ પ્રમુખ ઘોઘુભાના પુત્ર ટીકુભાએ રિવોલ્વર તાકી ધારાસભ્ય અરવિંદ રૈયાણી, રાજકોટ જિલ્લા ભાજપના પૂર્વ પ્રમુખ નાગદાન ચાવડા અને ઘોઘુભાના ઈશારે રાજુ ચાવડા, વિજય દેસાઈ, ચેતન પાણ, જમાલ સહિતના રાજકીય આગેવાનોએ હુમલો કર્યાના આક્ષેપ સાથે હરદેવસિંહ જાડેજા પ્રનગર પોલીસ મથકે ફરિયાદ નોંધાવા ગયા હતા અને સામાજીક ન્યાય સમીતીના ચેરમેનને રિવોલ્વર બતાવી જ્ઞાતિ પ્રત્યે હડધૂત કર્યાનો આક્ષેપ કર્યો હતો અને જે અંગેના વિડિયો ફૂટેજ પણ રજૂ કરવાની તૈયારી બતાવી હતી.